Ceremonia e Çmimeve Globi i Artë
Ceremonia shërbeu si skenë për shumë aktore e aktiviste që tërhoqën vëmendjen tek problemi i ngacmimeve dhe abuzimeve seksuale në vendin e punës
Ceremonia e ndarjes së Çmimeve Globi i Artë spikati mbrëmë nga ngjyra e zezë që mbizotëronte ndër veshjet e grave pjesëmarrëse. Ishte një zgjedhje e qëllimtë për të shprehur solidaritet me organizatën “Time’s Up” – “Mbaroi Koha”, që ka marrë mbi vete misionin për të luftuar ngacmimet seksuale në Hollivud dhe më gjerë në vendin e punës. Ceremonia e mbrëmshme ishte aktiviteti i parë ceremonial që zhvillohej në Los Anxhelos që kur plasën skandalet për sjellje të papërshtatshme seksuale. Fillimisht botoi në tetor të vitit të kaluar akuza për abuzim, deri edhe në përdhunim, që kishin vazhduar prej dekadash nga Harvey Weinstein, një producent i njohur i Hollivudit. Prezantuesi Seth Meyers e hapi ceremoninë me një seri batutash lidhur me skandalet: Aktorja, producentja dhe prezantuesja e mirënjohur televizive Oprah Winfrey u nderua me çmimin Cecil B. DeMille për karrierën e saj. Në fjalën që mbajti me rastin e çmimit, ajo kujtoi edhe një vajzë të re afrikano-amerikane e cila ishte përdhunuar nga një grup djemsh të bardhë shtatëdhjetë vjet më parë: Një numër aktoresh kishin ardhur në ceremoninë e çmimeve të shoqëruara nga aktiviste për barazi gjinore e racore. Fryma që përshkoi mbrëmjen u ndje edhe në realizimet që fituan çmim mbrëmë, ku spikasnin filmat me gra me karakter të fortë si personazhe kryesore. “Lady Bird” fitoi në kategorinë e komedisë më të mirë. Ndërsa, “3 billboards outside Ebbing, Missouri” mori çmimin e mbrëmjes si drama më e mirë. Edhe aktoret në rolet kryesore në këto filma fituan mbrëmë. Shoqata e Gazetarëve të Huaj të Hollivudit organizon Çmimet Globi i Artë, që nderojnë arritjet më të mira të vitit të kaluar në film dhe television.